open-index/open-wikipedia-markdown huggingface dataset:
Κάμερον Τέιλορ

Ο **Κάμερον Μίλτον Ελάντ Τέιλορ** (γεννήθηκε στις 5 Οκτωβρίου 1994) είναι Αμερικανός επαγγελματίας καλαθοσφαιριστής που παίζει ως σούτινγκ γκαρντ στη Μακάμπι Τελ Αβίβ.

## Σταδιοδρομία
Ο Τέιλορ φοίτησε στο Καθολικό Λύκειο Ντάμεθα στο Χάιτσβιλ, στο Μέριλαντ .

Το 2012, δεσμεύτηκε στο Πανεπιστήμιο Σέτον Χιλ . Στην πρώτη του χρονιά στο κολέγιο, ο Τέιλορ συμμετείχε σε 28 αγώνες, έχοντας κατά μέσο όρο 7,8 πόντους, 5,8 ριμπάουντ, 2,0 ασίστ και 1,5 κλεψίματα σε 24,1 λεπτά. Στον δεύτερο χρόνο του, ο Τέιλορ συμμετείχε σε 27 αγώνες, έχοντας κατά μέσο όρο 12,6 πόντους, 6,3 ριμπάουντ, 2,6 ασίστ, 2,0 κλεψίματα και 1,2 τάπες σε 32,5 λεπτά. Στην τρίτη του αγωνιστική περίοδο, ο Τέιλορ συμμετείχε σε 22 αγώνες, έχοντας κατά μέσο όρο 13,2 πόντους, 4,6 ριμπάουντ, 2,1 ασίστ και 1,4 κλεψίματα σε 35,1 λεπτά. Στην τελευταία του χρονιά, ο Τέιλορ συμμετείχε σε 27 αγώνες, με μέσο όρο 20,8 πόντους, 8,7 ριμπάουντ, 4,1 ασίστ και 2,2 κλεψίματα σε 37,1 λεπτά.

Το 2016, αφού δεν επιλέχτηκε στο ντραφτ του ΝΒΑ, υπέγραψε για τη νέα αγωνιστική περίοδο στην Άιχινγκεν Όρπρινγκ στη Β' Γερμανίας . Ο Τέιλορ συμμετείχε σε 29 αγώνες, έχοντας κατά μέσο όρο 10,8 πόντους, 3,9 ριμπάουντ, 2,3 ασίστ και 1,3 κλεψίματα σε 23,4 λεπτά.

Το 2017, ο Τέιλορ υπέγραψε με τους Ντράγκονς Ρόντορφ από τη γερμανική τρίτη κατηγορία . Η ομάδα συνεργάστηκε με τον Τέιλορ σε 24 αγώνες, έχοντας κατά μέσο όρο 23,4 πόντους, 7,9 ριμπάουντ, 5,6 ασίστ και 2,6 κλεψίματα σε 32,8 λεπτά.

Στις 29 Μαρτίου 2018, ο Τέιλορ υπέγραψε μέχρι το τέλος της χρονιάς στην Ες Όλιβερ Βούρτσμπουργκ της 1ης Γερμανίας . Έχει παίξει σε οκτώ αγώνες, με μέσο όρο 8,5 πόντους, 3,1 ριμπάουντ, 1,9 ασίστ και 1,1 κλεψίματα σε 16,5 λεπτά.

Το 2018, ο Τέιλορ υπέγραψε στην Πεχ Βιόλια της 1ης Ουγγαρίας . Στο τέλος της αγωνιστικής περιόδου, ο Τέιλορ ονομάστηκε Πολυτιμότερος Παίχτης (MVP), έχοντας συμμετάσχει σε 34 αγώνες και είχε μέσο όρο 18,7 πόντους, 8,0 ριμπάουντ, 3,8 ασίστ και 2,4 κλεψίματα σε 33,7 λεπτά. Στα πλέι οφ συμμετείχε σε 10 αγώνες, έχοντας κατά μέσο όρο 20,9 πόντους, 8,4 ριμπάουντ, 4,3 ασίστ και 1,2 κλεψίματα σε 34,4 λεπτά.

Τον Σεπτέμβριο του 2019, ο Τέιλορ επέστρεψε στη Γερμανία και υπέγραψε με την Μπρόζε Μπάμπεργκ . Στο πρωτάθλημα, ο Τέιλορ συμμετείχε σε 20 αγώνες, έχοντας κατά μέσο όρο 9,8 πόντους, 2,7 ριμπάουντ, 2,5 ασίστ και 1,0 κλεψίματα σε 20,4 λεπτά. Στα πλέι οφ συμμετείχε σε 6 αγώνες, έχοντας κατά μέσο όρο 11,7 πόντους, 4,2 ριμπάουντ και 2,7 ασίστ σε 22,7 λεπτά. Ο Τέιλορ έπαιξε επίσης με την ομάδα στο Champions League, όπου αγωνίστηκε σε 12 αγώνες και είχε μέσο όρο 9,5 πόντους, 3,8 ριμπάουντ και 2,3 ασίστ σε 21,2 λεπτά.

Τον Σεπτέμβριο του 2020, ο Τέιλορ υπέγραψε με τους Χάμπουργκ Τάουερς . Σε αυτή την ομάδα συμμετείχε σε 27 αγώνες, στους οποίους είχε κατά μέσο όρο 14,3 πόντους, 5,3 ριμπάουντ, 3,4 ασίστ και 1,7 κλεψίματα σε 28,6 λεπτά.

Κατηγορία:Αμερικανοί καλαθοσφαιριστές
Πλατανιάς Σκιάθου

Ο **Πλατανιάς** είναι πεδινό χωριό της Σκιάθου και του Δήμου Σκιάθου στην Περιφερειακή Ενότητα Σποράδων.

## Γεωγραφικά στοιχεία
Ο Πλατανιάς βρίσκεται στα νότια παράλια του νησιού και τον ομώνυμο κόλπο, έχει υψόμετρο 20 μέτρα και απέχει περίπου 7 χλμ. Δ.-ΝΔ. από την πόλη της Σκιάθου. Είναι παραθεριστικό θέρετρο ανάμεσα στον Τρούλλο (Δ.) και τον Αχλαδιά (Α.) ενώ μέσα στον οικισμό και τη γύρω περιοχή  υπάρχουν πολλές τουριστικές μονάδες (ξενοδοχεία, ενοικιαζόμενα δωμάτια κλπ), κέντρα εστίασης - αναψυχής και εμπορικά μαγαζιά.

Αποτελεί δημοφιλή προορισμό για τις δύο παραλίες του (Αγία Παρασκευή στα νότια και την Κολιός στη νοτιοανατολική άκρη του). Η παραλία της Αγίας Παρασκευής είναι οργανωμένη, έχει καθαρά νερά, ξανθιά λεπτή άμμος, ταβέρνες και τη δυνατότητα να ασχοληθεί κανείς με όλα τα θαλάσσια σπορ. Πήρε το όνομά της από το μικρό εκκλησάκι της ομώνυμης Αγίας το οποίο βρίσκεται εκεί. Στην παραλία Κολιός υπάρχουν οι ίδιες παροχές και κάμπινγκ. Το χωριό  αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο δήμο Σκιάθου και σύμφωνα με την απογραφή 2011 έχει πληθυσμό 126 κατοίκους.

## Παραπομπές


Κατηγορία:Σκιάθος
Τόμας Τζάκσον

μικρογραφία|Πορτρέτο του Στόουνγουολ Τζάκσον (1864, J.W. King) που βρίσκεται στην Εθνική Πινακοθήκη, στην Ουάσιγκτον
Ο **Τόμας Τζόναθαν Τζάκσον** (αγγλικά: *Thomas Jonathan Jackson*, 21 Ιανουαρίου 1824 – 10 Μαΐου 1863), γνωστότερος ως **Στόουνγουολ Τζάκσον** (*Stonewall Jackson*), ήταν ένας από τους σπουδαιότερους και πιο ηρωικούς στρατηγούς των Νοτίων στον Αμερικανικό Εμφύλιο Πόλεμο.

## Βιογραφία
Ο Τόμας γεννήθηκε στο Κλάρκσμπεργκ (*Clarksburg*) της Βιρτζίνια και έχασε τον πατέρα του σε ηλικία μόλις 6 ετών, με αποτέλεσμα η οικογένειά του να γνωρίσει μεγάλη φτώχεια. Η μητέρα του ωστόσο κάποια χρόνια αργότερα ξαναπαντρεύτηκε με κάποιον ο οποίος δεν ήθελε τα παιδιά της, οπότε ο μικρός Τόμας πήγε να ζήσει με συγγενείς. Μερικά χρόνια αργότερα, εγγράφηκε στη Στρατιωτική Ακαδημία των Η.Π.Α. στο Γουέστ Πόιντ της Βιρτζίνια. Το πρώτο διάστημα της παραμονής του εκεί δεν είχε κάνει αισθητή την παρουσία του, λόγω του κλειστού και ντροπαλού χαρακτήρα του. Τελικώς αποφοίτησε από την Ακαδημία το 1846, την περίοδο που ξεκινούσε ο Μεξικανικός πόλεμος.

## Θάνατος
Ο Τζάκσον στάθηκε άτυχος στις 2 Μαΐου 1863, όταν χτυπήθηκε από πυρά των δικών του στη Μάχη του Τσάνσελορσβιλ, με αποτέλεσμα να χάσει το ένα του χέρι και να ακρωτηριαστεί. Λίγες ημέρες αργότερα μια βαριά πνευμονία που τον ταλαιπωρούσε στάθηκε η αιτία για τον θάνατό του. Όπως ήταν αναμενόμενο η κατάληξη αυτή ήταν μοιραία για τον στρατό των Νοτίων και αυτό έριξε το ηθικό τους, δίνοντας διαφορετική έκβαση στη μάχη. Ο στρατηγός Λη δεν κατάφερε ποτέ να ξεπεράσει αυτό το πλήγμα και ο θρήνος για τον θάνατό του ήταν μεγάλος. Πολλές φορές οι στρατιώτες αναρωτιόντουσαν σε μάχες πως θα ήταν εάν ήταν και ο Τζάκσον εκεί και τι έκβαση θα είχαν οι μάχες με την παρουσία του. Τα τελευταία του λόγια ήταν: «Let us cross over the river, and rest under the shade of the trees» («Ας διαβούμε το ποτάμι και ας ξεκουραστούμε κάτω από την σκιά των δέντρων»).

## Παραπομπές


Κατηγορία:Ιδιοκτήτες σκλάβων
Κατηγορία:Αμερικανοί αγγλικής καταγωγής
Αλέξανδρος Βούλγαρης

Ο **Αλέξανδρος Βούλγαρης** είναι Έλληνας σκηνοθέτης, σεναριογράφος, συνθέτης και ηθοποιός. Οι ταινίες που έγραψε, σκηνοθέτησε και έντυσε μουσικά ο Βούλγαρης περιλαμβάνουν τα *Νήμα*, *Ροζ* και *Χιγκίτα*. Τα συνθετικά του έργα περιλαμβάνουν τις ταινίες *[[Το Τελευταίο Σημείωμα|Το τελευταίο σημείωμα]]*, *Park* και *[[Οι αισθηματίες]]*, η τελευταία από τις οποίες απέσπασε το Βραβείο της Ελληνικής Ακαδημίας Κινηματογράφου στην κατηγορία "Καλύτερη Μουσική". 

Ο Βούλγαρης εμφανιζεται συχνά ως «**The Boy**».  Είναι γιος του σκηνοθέτη Παντελή Βούλγαρη και της συγγραφέως Ιωάννας Καρυστιάνη. 

## Φιλμογραφία

### Ως σκηνοθέτης

* *Polydroso Side Story* (1998)
* *Καλή τάπα καρφίτσα* (2000)
* *Κλαις;* (2003)
* *Ροζ* (2006)
* *Χιγκίτα* (2012)
* *Νήμα* (2016)
* *Winona* (2019)
* *Γυμναστήριο* (2020)

### Ως σεναριογράφος

* *Polydroso Side Story* (1998)
* *Κλαις;* (2003)
* *Ροζ* (2006)
* *Χιγκίτα* (2012)
* *Ακρυλικό* (2016)
* *Νήμα* (2016)
* *Winona* (2019)
* *Γυμναστήριο* (2020)

## Παραπομπές


## Εξωτερικοί σύνδεσμοι
* 

Κατηγορία:Έλληνες σεναριογράφοι
Κατηγορία:Έλληνες σκηνοθέτες
Κατηγορία:Έλληνες συνθέτες
Η φανέλα με το 9

***Η φανέλα με το 9*** είναι ελληνική δραματική ταινία του 1988, σε σκηνοθεσία του Παντελή Βούλγαρη. Η ταινία συμμετείχε στο 39ο Διεθνές Φεστιβάλ Κινηματογράφου του Βερολίνου, καθώς και στο Φεστιβάλ Κινηματογράφου Θεσσαλονίκης. Είναι βασισμένη στο ομότιτλο μυθιστόρημα του Μένη Κουμανταρέα και το σενάριό της υπογράφει ο Βαγγέλης Ραπτόπουλος. Τους αγώνες της ταινίας περιγράφει ο Μανώλης Μαυρομμάτης.

## Υπόθεση
Κεντρικό πρόσωπο της ταινίας είναι ο νεαρός και άσημος αλλά γεμάτος ποδοσφαιριστής Βασίλης «Μπιλ» Σερέτης στην προσπάθειά του να γίνει διάσημος άσος των γηπέδων μη διστάζοντας μπροστά σε κανένα εμπόδιο. Διασχίζοντας τα γήπεδα της ελληνικής επικράτειας, από τη Θεσσαλονίκη ως τον Βόλο και από εκεί στην Αθήνα, ο Σερέτης γνωρίζει την επιτυχία και την αποθέωση, αλλά ταυτόχρονα βυθίζεται στη μοναξιά και τη ματαίωση.

## Διανομή
* Στράτος Τζώρτζογλου ως Μπιλ Σερέτης******
* Θέμις Μπαζάκα ως Κική
* Νίκος Μπουσδούκος ως Γιώργος Καπάτος******
* Σταμάτης Τζελέπης ως Σπύρος
* Κάτια Σπερελάκη ως Δώρα******
* Νίκος Τσαχιρίδης ως Τσαλίκης
* Κώστας Κλεφτογιάννης ως Γαλάντης
* Άννα Αυγουλά ως Εύα******
* Σταύρος Καλάρογλου ως άντρας στο τρένο
* Ζανό Ντάνιας ως Πάνος
* Βαγγέλης Πανταζής ως Βαγγέλης
* Γιάννης Χατζηγιάννης ως δημοσιογράφος Κάντζος
* Βασίλης Βλάχος ως δημοσιογράφος Νικολάου
* Θανάσης Μυλωνάς ως Σπύρος Βότσης******
* Μαρία Γεωργιάδου ως Ζέτα
* Φωτεινή Παπαδοπούλου ως οικιακή βοηθός
* Απόστολος Σοφιανός ως Κούτρας

## Βραβεία και διακρίσεις
*Η φανέλα με το 9* έχει αποσπάσει τα εξής βραβεία και διακρίσεις:

* Βραβείο μοντάζ στο Διεθνές Φεστιβάλ Κινηματογράφου Θεσσαλονίκης
* Βραβείο ήχου στο Διεθνές Φεστιβάλ Κινηματογράφου Θεσσαλονίκης
* Βραβείο μακιγιάζ στα Κρατικά Βραβεία Ποιότητας του ΥΠΠΟ
* Διάκριση ποιότητας Κρατικά Βραβεία Ποιότητας του ΥΠΠΟ

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1989
Κατηγορία:Ελληνικές ταινίες της δεκαετίας 1980
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες τοποθετημένες στην Ελλάδα
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Παντελή Βούλγαρη
Πικαγιούνε

Το **πικαγιούνε**, ισπαν.: picayune ήταν ενα ισπανικό νόμισμα αξίας μισού ρεάλ. Το όνομά του προέρχεται από το γαλλικό picaillon, το οποίο προέρχεται από το Προβηγκιανό picaioun , το όνομα ενός μικρού χάλκινου νομίσματος της Σαβοΐας. Κατ' επέκταση το πικαγιούνε μπορεί να σημαίνει "κάτι μικρής αξίας". Παρεφθαρμένη η λέξη στα Ελληνικά είναι **πεκούνια**.

Εκτός από τη χρήση στα Ισπανικά εδάφη, το πικαγιούν και άλλα Ισπανικά νομίσματα, χρησιμοποιήθηκε σε όλες τις αποικιακές Ηνωμένες Πολιτείες. Τα Ισπανικά δολάρια έγιναν νόμιμο χρήμα στις ΗΠΑ με πράξη στις 9 Φεβρουαρίου 1793. Παρέμειναν έτσι μέχρι την απονομισματοποίηση στις 21 Φεβρουαρίου 1857. Το όνομα τού νομίσματος εμφανίστηκε για πρώτη φορά στη Φλόριντα και τη Λουιζιάνα, όπου η αξία του άξιζε περίπου 6 1/4 σεντ και τού οποίου το όνομα χρησιμοποιήθηκε μερικές φορές στη θέση των νικέλινων νομισμάτων των ΗΠΑ.

Η εφημερίδα thw Picayne, μετά Time-Pecayne, που εκδόθηκε τη δεκαετία του 1930, πήρε το όνομά της από το νόμισμα. Μία πόλη στο Μισισιπή έχει το όνομα Picayne. 

## Αναφορές σε πηγές
* More Word Histories and Mysteries: From Aardvark to Zombie. Houghton Mifflin Harcourt. 2006. p. 173.
* Spanish Silver: General Introduction Coin and Currency Collections - University of Notre Dame. Retrieved on April 7, 2008.
* Chisholm, Hugh, ed. (1911). "Picayune" . Encyclopædia Britannica. 21 (11th ed.). Cambridge University Press. p. 579.
* "Picayune", Probert Encyclopedia. Retrieved on April 10, 2008.
* "Picayune", World Wide Words. Retrieved on April 8, 2008.
* McLeary, Paul (2005-09-12). "The Times-Picayune: How They Did It". Columbia Journalism Review. Retrieved 2010-07-27.

Κατηγορία:Ισπανικά νομίσματα
Ντινέρο Ισπανίας

Το **ντινέρο**/δηνάριο, ισπαν.: *dinero* ήταν το νόμισμα των χριστιανικών κρατών της Ιβηρικής από τον 10ο αι. Αντιγράφηκε από το γαλλικό denier και χρησίμευσε με τη σειρά του ως μοντέλο για τον Πορτογαλικό dinheiro.

Στο μεγαλύτερο μέρος της Ισπανίας, το ντινέρο αντικαταστάθηκε από το *[[Ισπανικά μαραβέντι|μαραβέδιο]]* και στη συνέχεια το *[[Ρεάλ Ισπανίας|ρεάλ]]* ως λογιστική μονάδα. Ωστόσο, στην Καταλονία και τις Βαλεαρίδες Νήσους, το νομισματικό σύστημα που βασίστηκε στο ντινέρο συνεχίστηκε, με δώδεκα ντινέρο στο ένα *sou* (εσκούδο) και έξι sous ίσο με μία *[[Καταλανική πεσέτα|πεσέτα]]*.

Σημειώστε ότι στα σύγχρονα ισπανικά, "dinero" σημαίνει "χρήματα".

Κατηγορία:Ισπανικά νομίσματα
Επαναστατικός σοσιαλισμός

Ο **επαναστατικός σοσιαλισμός** είναι μια πολιτική φιλοσοφία, δόγμα καθώς και παράδοση εντός του σοσιαλισμού που τονίζει την ιδέα ότι μια κοινωνική επανάσταση είναι απαραίτητη για να επιφέρει δομικές αλλαγές στην κοινωνία. Πιο συγκεκριμένα, είναι η άποψη ότι η επανάσταση είναι απαραίτητη προϋπόθεση για τη μετάβαση από τον καπιταλιστικό τρόπο παραγωγής στον σοσιαλιστικό τρόπο παραγωγής. Η επανάσταση δεν ορίζεται απαραίτητα ως βίαιη εξέγερση: ορίζεται ως κατάληψη της πολιτικής εξουσίας από μαζικά κινήματα της εργατικής τάξης έτσι ώστε το κράτος να ελέγχεται ή να καταργείται άμεσα από την εργατική τάξη σε αντίθεση με την καπιταλιστική τάξη και τα συμφέροντά της.

Οι επαναστάτες σοσιαλιστές πιστεύουν ότι μια τέτοια κατάσταση πραγμάτων είναι προϋπόθεση για την εγκαθίδρυση του σοσιαλισμού και οι ορθόδοξοι μαρξιστές πιστεύουν ότι είναι αναπόφευκτη αλλά όχι προκαθορισμένη. Ο επαναστατικός σοσιαλισμός περιλαμβάνει πολλαπλά πολιτικά και κοινωνικά κινήματα που μπορεί να ορίζουν την «επανάσταση» διαφορετικά το ένα από το άλλο. Αυτές περιλαμβάνουν κινήματα βασιζόμενα στην ορθόδοξη μαρξιστική θεωρία όπως De Leonism, impossibilism και Luxemburgism καθώς και κινήσεις με βάση τον λενινισμό και τη θεωρία της αβανγκαρντιστικα ηγούμενης επανάστασης όπως του μαοϊσμού, μαρξισμού-λενινισμού και τροτσκισμού . Ο επαναστατικός σοσιαλισμός περιλαμβάνει επίσης άλλα μαρξιστικά κινήματα, μαρξιστικά εμπνευσμένα και μη μαρξιστικά κινήματα όπως αυτά που συναντώνται στον δημοκρατικό σοσιαλισμό, τον επαναστατικό συνδικαλισμό, τον κοινωνικό αναρχισμό και τη σοσιαλδημοκρατία .

Ο επαναστατικός σοσιαλισμός έρχεται σε αντίθεση με τον ρεφορμιστικό σοσιαλισμό, ειδικά τη μεταρρυθμιστική πτέρυγα της σοσιαλδημοκρατίας και άλλες εξελικτικές προσεγγίσεις του σοσιαλισμού. Ο επαναστατικός σοσιαλισμός είναι αντίθετος στα κοινωνικά κινήματα που επιδιώκουν να βελτιώσουν σταδιακά τα οικονομικά και κοινωνικά προβλήματα του καπιταλισμού μέσω της πολιτικής μεταρρύθμισης.

## Παραπομπές
 

Κατηγορία:Πολιτικές θεωρίες
Κατηγορία:Ιστορία του σοσιαλισμού
Κατηγορία:Ακροαριστερά
Κατηγορία:Οικονομικές αντιλήψεις
Κορνάδο

[μικρογραφία|Κορνάδο που κόπηκε στο [Τολέδο κατά τη διάρκεια της βασιλείας του Σάντσο Δ΄ της Καστίλης (1284–1295). Το κεφάλι του φέρει στέμμα (= cor[ο]nado).]]
[μικρογραφία|Το κορνάδο της [Βασίλειο της Ναβάρρας|Nαβάρρας κόπηκε το 1757, κατά τη διάρκεια της βασιλείας του Φερδινάνδου ΣΤ΄.]]

Το **κορνάδο**, ισπαν.: *cornado' (= στεφηφόρος) είναι το κοινό όνομα πολλών [[Καστίλλη|Καστιλιανικών]] νομισμάτων από [[Χαλκός|χαλκό]] ή [[Billon (κράμα)|billon]] (κράμα [[Άργυρος|αργύρου]] και χαλκού),  που κόπηκε από την εποχή του [[Σάντσο Δ΄ της Καστίλης]] (13ος αι.) μέχρι εκείνη των [[Καθολικοί Μονάρχες|Καθολικών Μοναρχών]] (16ος αι.).

Το όνομα *cornado* προέρχεται από το γεγονός ότι ο [[Εμπρός και όπισθεν|εμπροσθότυπος]] του νομίσματος απεικόνιζε το κεφάλι του βασιλιά εστεμμένο.

Το 1286, δέκα κορνάδος ήταν ισοδύναμα με ένα [[μαραβέδιο]], και οκτώ κορνάδος με ένα *σου΄λεδο* (sueldo, σολδία). Οι μεταγενέστερες εκδόσεις κόπηκαν με χαμηλότερη ποιότητα κράματος.  Αυτό οδήγησε στην παροιμία *no vale un cornado'', που ισοδυναμεί με την αγγλική έκφραση "δεν αξίζει ούτε ένα φαρδίνι". 

## Βιβλιογραφικές αναφορές


Κατηγορία:Ισπανικά νομίσματα
Φλορίνι (νόμισμα Αραγονίας)

Το **Φλορίνι Αραγονίας**, ισπαν.: *Florin* ήταν ένα χρυσό νόμισμα της Αραγονίας, που κόπηκε για πρώτη φορά το 1346 με εντολή του βασιλιά δον Πέτρου Δ΄ σε μίμηση του πρότυπου χρυσού νομίσματος από τη Φλωρεντία της Ιταλίας.

Είχε βάρος 3,35 γραμ. και έδειχνε τον Άγιο Ιωάννη τον Βαπτιστή από τη μία πλευρά και ένα κρινάνθεμο (fleur de lis) από την άλλη. Φλορίνια Αραγονίας κόπηκαν στο Περπινιάν, τη Βαρκελώνη, τη Χιρόνα (πριγκιπάτο της Καταλονίας), τη Βαλένθια και τη Μαγιόρκα, αλλά ποτέ στο βασίλειο της Αραγονίας.

## Βιβλιογραφικές αναφορές


Κατηγορία:Ισπανικά νομίσματα
Ιουδαϊκή χουρμαδιά

[thumb|Η Ιουδαϊκή χουρμαδιά στην Κετουρά του Ισραήλ, στην οποία έχει δοθεί το παρατσούκλι [Μαθουσάλα]]
Η **Ιουδαϊκή χουρμαδιά** είναι χουρμαδιά (Phoenix dactylifera, *Φοίνιξ ο δακτυλοφόρος*) η οποία φύεται στην Ιουδαία. Δεν είναι ξεκάθαρο εάν υπήρξε ποτέ μια ξεχωριστή ιουδαϊκή καλλιεργητική ποικιλία, αλλά οι χουρμάδες που ευδοκιμούν στην περιοχή είχαν χαρακτηριστική φήμη για χιλιάδες χρόνια, και ο φοίνικας θεωρούνταν στην αρχαιότητα ως σύμβολο της περιοχής και της γονιμότητάς της. Η καλλιέργεια των χουρμαδιών στην περιοχή σχεδόν εξαφανίστηκε μετά τον 14ο αιώνα μ.Χ. από έναν συνδυασμό κλιματικής αλλαγής και φθοράς των υποδομών, αλλά έχει αναβιώσει στη σύγχρονη εποχή.

Το 2005, ομάδα επιστημόνων κατάφερε να βλαστήσει ένας διατηρημένος σπόρος 2.000 ετών, ο παλαιότερος σπόρος ο οποίος βλάστησε με ανθρώπινη βοήθεια. (Ο ισχυρισμός το 2012 για ένα αρκτικό λουλούδι 32.000 ετών αφορούσε ιστό καρπού και όχι σπόρο). Ο φοίνικας, ένα αρσενικό δέντρο, ονομάστηκε Μαθουσάλας (δεν πρέπει να συγχέεται με ένα πεύκο με το ίδιο όνομα). Μετά από αυτήν την επιτυχία, βλάστησαν άλλοι έξι διατηρημένοι σπόροι.

## Παραπομπές


Κατηγορία:Αρχαίο Ισραήλ και Ιουδαία
Κατηγορία:Ιουδαία
Θεντίμο

Το **μονόλεπτο**, ισπαν.: *céntimo* (θεντίμο), πορτογαλ.: *cêntimo* (σεντίμο) ήταν μία νομισματική μονάδα της Ισπανίας, της Πορτογαλίας και των πρώην αποικιών τους. Η λέξη προέρχεται από το λατινικό ,  που σημαίνει "εκατοστό μέρος". 

Το κύριο Ισπανικό νόμισμα πριν από το ευρώ ήταν η πεσέτα, που χωριζόταν σε 100 θεντίμος. Στην Πορτογαλία ήταν το ρεάλ και αργότερα το εσκούδο, μέχρι που αντικαταστάθηκε επίσης από το ευρώ. Στην ευρωπαϊκή κοινότητα το *λεπτό* (cent) είναι η επίσημη ονομασία για το εκατοστό του ευρώ. Ωστόσο, τόσο το *θεντίμο* (*céntimo* στα ισπανικά), όσο και το *σεντίμο* (*cêntimo* στα πορτογαλικά) χρησιμοποιούνται συνήθως για να περιγράψουν το λεπτό του ευρώ.

[δεξιά|μικρογραφία|50 sentimos [Πέσο Φιλιππίνων|Φιλιππινών. Επιγρ.: REPUBLIKA NG PILIPINAS 1972 / LIMAMPUNG SENTIMOS 50, MARCELLO H. DEL PILAR. (NG = των, LIMAMPUNG = πενήντα)]]

## Τρέχουσα χρήση
Céntimo ή cêntimo είναι το ένα εκατοστό των ακόλουθων βασικών νομισματικών μονάδων:

### Πορτογαλικό σεντίμο
* κουάνζα της Αγκόλα
* ντόμπρα του Σάο Τομέ και Πρίνσιπε

### Ισπανικό θεντίμο
* κολόν της Κόστα Ρίκα (αλλά ως centavo μεταξύ 1917 και 1920)
* γκουαρανί της Παραγουάης
* σολ του Περού
* πέσο των Φιλιππίνων (ως séntimo στα Φιλιππινέζικα, ως centavo στα Αγγλικά)
* μπολίβαρ της Βενεζουέλας

## Απηρχαιωμένα

### Πορτογαλικό σεντίμο
* μετίκα Μοζαμβίκης (δεν εκδόθηκε ποτέ)

### Ισπανικό θεντίμο
* πεσέτα Σαχάρας
* πεσέτα Ισπανική

## Βιβλιογραφικές αναφορές


Κατηγορία:Ισπανικά νομίσματα
Αρχαιολογικό και Εθνογραφικό Μουσείο του Λοτζ

Το **Αρχαιολογικό και Εθνογραφικό Μουσείο του Λοτζ** (πολωνικά: *Muzeum Archeologiczne i Etnograficzne w Łodzi*) είναι μουσείο στο Λοτζ της Πολωνίας, στην Πλατεία Ελευθερίας 14, κοντά στην αρχή της Οδού Πιοτρκόφσκα.

Το μουσείο στεγάζει τρεις μόνιμες εκθέσεις: εθνογραφική, νομισματική και αρχαιολογική.

## Ιστορία
Η ιστορία του μουσείου χρονολογείται από την περίοδο του Μεσοπολέμου, όταν το 1918 ιδρύθηκε το Μουσείο Πόλης του Λοτζ. Συγκέντρωσε διάφορες συλλογές στην ευρέως κατανοητή έννοια του πολιτισμού. Τα επόμενα χρόνια το μουσείο άλλαξε αρκετές φορές έδρα και επίσημη ονομασία, μέχρι την αλλαγή του 1949-1950, όταν το Δημοτικό Μουσείο Προϊστορίας (λειτουργεί από τις 14 Μαΐου 1945), με επικεφαλής τον καθ. Κόνραντ Γιαζντζέφσκι και το Δημοτικό Εθνογραφικό Μουσείο (λειτουργεί από τις 20 Απριλίου 1945), με επικεφαλής τη καθ. Γιανίνα Κραγιέφσκα, κρατικοποιήθηκαν και πήραν τα ονόματα του Αρχαιολογικού Μουσείου και του Εθνογραφικού Μουσείου του Λοτζ. Ταυτόχρονα, το 1948, άρχισε να αναπτύσσεται το Νομισματικό Γραφείο, που ιδρύθηκε ως μέρος του Αρχαιολογικού Μουσείου από τον Ανάτολ Γκουπιένιετς.
αριστερά|μικρογραφία|250x250εσ| Έκθεση στο Αρχαιολογικό Μουσείο του Λοτζ
Την 1η Ιανουαρίου 1956, όλες οι μονάδες συγχωνεύτηκαν σε ένα Αρχαιολογικό και Εθνογραφικό Μουσείο του Λοτζ, του οποίου η διαχείριση ανατέθηκε στον καθ. Κόνραντ Γιαζντζέφσκι, και το μουσείο βρίσκεται στην Πλατεία Ελευθερίας 14 από τότε.

Το Αρχαιολογικό και Εθνογραφικό Μουσείο του Λοτζ περιλαμβάνει τα ακόλουθα τμήματα: Αρχαιολογία, Νομισματική Εθνογραφία, Παραστάσεις Μαριονέτας, Επιστήμη και Εκπαίδευση, Συντήρηση και Έρευνα Μνημείων. Στο μουσείο υπάρχει και βιβλιοθήκη.

Το μουσείο εκδίδει πολυάριθμες εκδόσεις βιβλίων και ένα μόνιμο περιοδικό πολλαπλών τμημάτων, *Έργα και Υλικά του Αρχαιολογικού και Εθνογραφικού Μουσείου του Λοτζ* (αρχαιολογική, εθνογραφική, νομισματική και συντηρητική σειρά).

### Κτίριο
Μετά από προσπάθειες που έγιναν από τους ιδιοκτήτες εργοστασίων του Λοτζ από τις αρχές της δεκαετίας του 1840 για τη δημιουργία ενός περιφερειακού σχολείου στο Λοτζ, το 1845 ιδρύθηκε ένα τετρατάξιο σχολείο, το λεγόμενο γερμανορωσικό σχολείο, σε νοικιασμένο σπίτι του Γιάκουμπ Πέτερς στην πλατεία της Νέας Πόλης στην αριστερή γωνία της οδού Λεγκιόνουφ. Για τους σκοπούς του σχολείου τέθηκε σε χρήση το 1856 ένα μονώροφο κτίριο της Γερμανορωσικής Περιφερειακής Σχολής. Το κτίριο, το οποίο ανακατασκευάστηκε πολλές φορές, ήταν η έδρα του Κολλεγίου των Βιοτεχνών από το 1869, και στον Μεσοπόλεμο το κτίριο χρησιμοποιήθηκε από το δημοτικό συμβούλιο, και μετά τον Β΄ Παγκόσμιο Πόλεμο μετατράπηκε στο μουσείο.

## Παραπομπές


## Βιβλιογραφία
* 

## Εξωτερικοί σύνδεσμοι

* 

Κατηγορία:Μουσεία στο Λοτζ
Λοτζ
Λοτζ
Μουσείο της Πόλης του Λοτζ

Το **Μουσείο της Πόλης του Λοτζ** (πολωνικά: *Muzeum Miasta Łodzi*) (μέχρι το 2009 **Μουσείο Ιστορίας της Πόλης του Λοτζ**) είναι δημοτικό πολιτιστικό ίδρυμα στο Λοτζ της Πολωνίας, που βρίσκεται σε ένα από τα πιο εντυπωσιακά κτίρια της πόλης, στο πρώην Παλάτι του Ίζραελ Ποζνάνσκι στην οδό Ογκροντόβα. Αυτή η κατοικία είναι μια βιτρίνα του Λοτζ και μια μαρτυρία της σημασίας του τον 19ο αιώνα. Ο εσωτερικός σχεδιασμός των δωματίων του παλατιού είναι σε νεο-στυλ χαρακτήρα, χαρακτηριστικός της τέχνης της αλλαγής του 19ου και 20ου αιώνα, με τη χρήση στοιχείων αρ νουβό ταυτόχρονα.

Οι εσωτερικοί χώροι του παλατιού είναι στοιχεία εκθέσεων μουσείων που δείχνουν τη ζωή σημαντικών ανθρώπων για την πόλη, έργα τέχνης και είδη κοινής χρήσης. Οι εκθέσεις δείχνουν την ιστορία και τον πολιτισμό του Λοτζ και των εξαιρετικών κατοίκων του, που σχετίζονται με τη μουσική, τη λογοτεχνία, το θέατρο και την τέχνη.

## Μόνιμες εκθέσεις
*Πάνθεον των Μεγάλων Λοτζιανών*:

* Μάρεκ Έντελμαν - *Το γραφείο* του Μάρεκ Έντελμαν
* Γιαν Κάρσκι - *Το γραφείο του καθ.* *Γιαν Κάρσκι*
* Άρτουρ Ρούμπινσταϊν - *Έκθεση Μουσικής του Άρτουρ Ρούμπινσταϊν*
* Γιούλιαν Τούβιμ - *Το γραφείο του Γιούλιαν Τούβιμ*

## Παραρτήματα μουσείου

### Παράρτημα Αθλητισμού και Τουρισμού

Η έκθεση «Ταχύτερα, ψηλότερα, δυναμικότερα» παρουσιάζεται στο Ακαδημαϊκό Αθλητικό και Διδακτικό Κέντρο του Τεχνολογικού Πανεπιστημίου του Λοτζ στην Οδό Πολυτεχνείου 10.

### Μουσείου του Καναλιού Ντέντκα

Το Μουσείου του Καναλιού Ντέντκα βρίσκεται σε ένα τμήμα των υπονόμων του Λοτζ, κάτω από την Πλατεία Ελευθερίας.

## Παραπομπές



Πολης του Λοτζ
Άγιο Πνεύμα Λασιθίου

Το **Άγιο Πνεύμα** είναι οικισμός της κοινότητας Λάστρου του δήμου Σητείας και της τέως Επαρχίας Σητείας στην Περιφερειακή Ενότητα Λασιθίου, της Κρήτης.
## Γεωγραφία
Το Άγιο Πνεύμα είναι πεδινός οικισμός στο κεντρικό τμήμα του νομού, μετά τον κόλπο Μιραμπέλλου, νότια του χωριού Μόχλος και σε μέσο σταθμικό υψόμετρο 95. Απέχει 44 χλμ. περίπου Α. του Αγίου Νικολάου. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Λάστρου. 
*Με το ΦΕΚ 244Α - 04/12/1997 ο οικισμός αποσπάστηκε από την κοινότητα Λάστρου και προσαρτήθηκε στον δήμο Σητείας

(Πηγή: https://www.eetaa.gr/metaboles/oikmet_details.php?id=27424)

## Αξιοθέατα
*Η εκκλησία του Αγίου Πνεύματος, ανατολικά του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Οζ Μπλέιζερ

Ο **Οζ Μπλέιζερ** (    ; γεννήθηκε στις 29 Δεκεμβρίου 1992) είναι Ισραηλινός επαγγελματίας καλαθοσφαιριστής της Μακάμπι Τελ Αβίβ του Ισραηλινού Πρωταθλήματος και της Ευρωλίγκας.

## Βιογραφία
Ο Οζ Μπλέιζερ γεννήθηκε στο Κφαρ Ταβόρ του Ισραήλ. Έπαιξε με την ομάδα νέων της Χάποελ Γκιλμπόα-Άφουλα.

## Αθλητική σταδιοδρομία
Στις 16 Αυγούστου 2011, ο Μπλέιζερ ξεκίνησε την επαγγελματική  σταδιοδρομία του με τη Χάποελ Άφουλα της 2ης Κατηγορίας Ισραήλ.

Στις 3 Ιουλίου 2013, ο Μπλέιζερ υπέγραψε διετές συμβόλαιο με την Μπνέι Χερζλίγια .  Στην πρώτη του χρονιά με την Χερζλίγια, ο Μπλέιζερ ονομάστηκε συν- Ανερχόμενος Αστέρας του Ισραηλινού Πρωταθλήματος, μαζί με τον συμπαίκτη του Αβιράμ Ζελέκοβιτς . 

Στις 20 Ιουνίου 2015, ο Μπλέιζερ υπέγραψε διετές συμβόλαιο με τη Μακάμπι Χάιφα . 

Στις 9 Μαΐου 2016, ο Μπλέιζερ υπέγραψε διετή επέκταση συμβολαίου με τη Χάιφα. Εκείνη την αγωνιστική περίοδο, ο Μπλέιζερ βοήθησε τη Χάιφα να φτάσει στους Τελικούς του Ισραηλινού Πρωταθλήματος του 2017 όπου τελικά έχασε από τη Χάποελ Ιερουσαλήμ .

Στις 26 Μαρτίου 2018, ο Μπλέιζερ σημείωσε 25 πόντους χωρίς να χάσει ούτε ένα σουτ (6 στα 6 σουτ εντός πεδιάς και 9 στα 9 ελεύθερες βολές), μαζί με 3 ριμπάουντ και 2 ασίστ στη νίκη με 98–95 επί της Χάποελ Γκιλμπόα Γκαλίλ . Στη συνέχεια ονομάστηκε Πολυτιμότερος Παίχτης (MVP) της 21ης Αγωνιστικής του Ισραηλινού Πρωταθλήματος . 

Στις 18 Ιουλίου 2018, ο Μπλέιζερ υπέγραψε διετές συμβόλαιο με τη Μακάμπι Ρισόν Λεζιόν . 

Στις 11 Αυγούστου 2020, ο Μπλέιζερ υπέγραψε με τη Μακάμπι Τελ Αβίβ της 1ης Κατηγορίας Ισραήλ . 

### Εθνική Ομάδα Ισραήλ
Ο Μπλέιζερ έπαιξε για την Εθνική Ομάδα του Ισραήλ στο Ευρωπαϊκό Πρωτάθλημα του 2017.

Ο Μπλέιζερ ήταν επίσης μέλος των εθνικών ομάδων κάτω των 18  και κάτω των 20 

## Παραπομπές


## Εξωτερικοί σύνδεσμοι
* Προφίλ RealGM.com

Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Μακάμπι Ρισόν ΛεΖιόν
Κατηγορία:Καλαθοσφαιριστές Μακάμπι Χάιφα
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Μπνέι Χερζλίγια
Στα άδυτα της Μαφίας

**Στα άδυτα της Μαφίας** (Πρωτότυπος τίτλος: *Making of the Mob*) είναι αμερικανική τηλεοπτική σειρά ντοκιμαντέρ που περιγράφει λεπτομερώς την εμφάνιση του οργανωμένου εγκλήματος στην Αμερική του 20ου αιώνα. Η σειρά έκανε πρεμιέρα στις 15 Ιουνίου 2015, στο δίκτυο AMC και με αφηγητή τον ηθοποιό Ρέι Λιότα. Η σειρά περιλαμβάνει επίσης διαλείμματα σε κάθε επεισόδιο με εμφάνιση αρχειακού υλικού και συνεντεύξεις με ιστορικούς, συγγραφείς, ηθοποιούς, αξιωματούχοι της επιβολής του νόμου και μέλη των οικογένειων. Στις 31 Ιουλίου 2015, το AMC ανακοίνωσε σε ότι η σειρά θα έχει και μια δεύτερη σεζόν οκτώ επεισοδίων, η οποία έκανε πρεμιέρα στις 11 Ιουλίου 2016.

## Επισκόπηση σειράς

## 1η Σεζόν (2015)

Η πρώτη σεζόν, με συμπληρωματικό τίτλο "Νέα Υόρκη", ανέδειξε τον Λάκι Λουτσιάνο, την άνοδό του στη Μαφία της Νέας Υόρκης και τη δημιουργία των Πέντε Οικογενειών.

## 2η Σεζόν (2016)

Η δεύτερη σεζόν, με συμπληρωματικό τίτλο "Σικάγο", εστιάζει στην προέλευση του Αλ Καπόνε, την Μαφία του Σικάγου και την επέκτασή τους στις Μεσοδυτικές ΗΠΑ.

## Παραγωγή
Στις 10 Ιανουαρίου 2015, το δίκτυο AMC ανακοίνωσε τη σειρά ως μια μίνι σειρά "ειδικού συμβάντος" η οποία θα προβάλλονταν στα μέσα του 2015.  Στις 31 Ιουλίου 2015, δύο εβδομάδες μετά την πρεμιέρα της σειράς, το AMC την ανανέωσε την σειρά για δεύτερη σεζόν ώστε να προβληθεί στα μέσα του 2016.

## Υποδοχή
Η πρώτη σεζόν έλαβε μικτές κριτικές από τηλεοπτικούς κριτικούς. Στο Metacritic έχει σταθμισμένη βαθμολογία 59 στα 100, με βάση έξι κριτικές, υποδεικνύοντας "μεικτές ή μέσες κριτικές".  Ο ιστότοπος Rotten Tomatoes συλλογής κριτικών, δίνει βαθμολογία (Δεκέμβριος 2021) θετικής έγκρισης 40% βασισμένες σε 5 κριτικές.

## Παραπομπές

## Εξωτερικοί σύνδεσμοι
*

Κατηγορία:Αμερικανικές τηλεοπτικές σειρές
Κατηγορία:Αμερικανικές δραματικές τηλεοπτικές σειρές
Ρέγκεβ Φανάν

Ο **Ρέγκεβ Φανάν** (    ; γεννήθηκε στις 23 Νοεμβρίου 1981) είναι πρώην Ισραηλινός επαγγελματίας καλαθοσφαιριστής που είναι επί του παρόντος ο γυμναστής της Μακάμπι Τελ Αβίβ . Ο Φανάν έπαιξε το μεγαλύτερο μέρος της επαγγελματικής σταδιοδρομίας του με τη Μακάμπι και έπαιξε επίσης για τη Χάποελ Γκαλίλ Ελιόν και την Ιρόνι Ραμάτ Γκαν . 

## Διακρίσεις
* Νικητής Σουπρολίγκας FIBA  2001
* Νικητής Ευρωλίγκας 2005
* Πρωταθλητής Ισραήλ 2001, 2002, 2005, 2006, 2007
* Κυπελλούχος Ισραήλ 2001, 2002, 2005, 2006

## Παραπομπές

 

Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Πρωταθλήματος Ισραήλ
Λίμνη Αλουμινέ

Η **Λίμνη Αλουμινέ** (ισπαν. *Lago Aluminé*) είναι ορεινή λίμνη στις Άνδεις της Αργεντινής, κοντά στα σύνορα με τη Χιλή. Η έκταση της λίμνης είναι 57 τετραγωνικά χιλιόμετρα. Τροφοδοτείται με νερό από τη γειτονική Λίμνη Μοκεουέ, ενώ με τη σειρά της αποτελεί την πηγή του ομώνυμου ποταμού, τα νερά του οποίου καταλήγουν τελικώς στον Ατλαντικό Ωκεανό. Στη βόρεια όχθη της λίμνης είναι κτισμένο το τουριστικό χωριό Βίγια Πεουένια.

## Περιγραφή και κλίμα
thumb|225px|left|Μια άποψη της λίμνης Αλουμινέ από τη Βίγια Πεουένια
Η βόρεια όχθη της Αλουμινέ κυριαρχείται από το ηφαίστειο Μπατέα Μαουίδα (υψόμετρο κορυφής 1.948 μέτρα). Η Αλουμινέ συνδέεται με τη γειτονική μικρότερη Λίμνη Μοκεουέ, που έχει μήκος 12 χιλιόμετρα και πλάτος 1,5 χιλιόμετρο, με ένα στενό κανάλι, μήκους περίπου 400 μέτρων.

Αντίθετα με πολλές άλλες λίμνες της Αργεντινής, η περιοχή της Λίμνης Αλουμινέ δεν προστατεύεται ως εθνικός δρυμός ή πάρκο, και η αποδάσωση από την υλοτομία και τις δασικές πυρκαγιές έχει μειώσει ή υποβαθμίσει μεγάλο μέρος της φυσικής δασοκαλύψεως κοντά στη λίμνη.

Οι δυτικές όχθες των λιμνών Αλουμινέ και Μοκεουέ αποτελούν το βορειότερο τμήμα του αργεντίνικου τμήματος της οικοπεριοχής των Βαλδιβιανών εύκρατων δασών βροχής, με δάση, πλούσια βλάστηση και πολλές βροχές, ιδίως τον χειμώνα (μέση ετήσια βροχόπτωση περί τα 900 χιλιοστόμετρα).

Η περιοχή της λίμνης έχει ωκεάνιο κλίμα με θερμά καλοκαίρια (*Csb* στην  Κλιματική ταξινόμηση Κέππεν και *Crlk* στην ταξινόμηση Trewartha). Προς τα βόρεια της Αλουμινέ το κλίμα γίνεται ξηρότερο και μοιάζει περισσότερο με το μεσογειακό. Το κινδυνεύον με εξαφάνιση είδος δέντρου αραουκάρια η αραουκανή φύεται εδώ ως το νοτιότερο μέρος της γεωγραφικής κατανομής του και ονομάζεται τοπικά «πεουέν» (*pehuen*).

## Οικονομία
Κοντά στις όχθες της Λίμνης Αλουμινέ αναπτύσσεται πλέον τουρισμός, συνδεόμενος με το ψάρεμα πέστροφας, βαρκάδες και άλλες περιηγήσεις. Δρόμοι υπάρχουν κατά μήκος της βόρειας όχθης της Αλουμινέ και της δυτικής όχθης της Μοκεουέ, με πολυάριθμα καταλύματα για τους τουρίστες. Υπάρχει δρόμος που οδηγεί στη Χιλή, που απέχει μόλις μερικά χιλιόμετρα από τις δύο λίμνες. Στις πλαγιές του Μπατέα Μαουίδα βρίσκεται ένα μικρό χιονοδρομικό κέντρο, που το λειτουργεί το γένος Πουέλ των Ινδιάνων Μαπούτσε, οι οποίοι κατοικούσαν στην περιοχή πριν από την άφιξη των πρώτων Ευρωπαίων εποίκων τη δεκαετία 1890-1900.

## Παραπομπές


Κατηγορία:Λίμνες της Αργεντινής
Σασεμένε

Η **Σασεμένε** (στη γλώσσα ορόμο: *Shashamannee*) είναι πόλη στην Περιφέρεια Ορόμια της Αιθιοπίας. Η πόλη απέχει περίπου 240 χιλιόμετρα οδικώς από την πρωτεύουσα της Αιθιοπίας, την Αντίς Αμπέμπα, μόλις 30 από την πόλη Αουάσα, και βρίσκεται πάνω στον Διαφρικανικό Αυτοκινητόδρομο 4 (Κάιρο - Κέιπ Τάουν). Οι γεωγραφικές συντεταγμένες της κεντρικής Σασεμένε είναι 7°12΄ Βόρειο πλάτος και 38°36΄ Ανατολικό μήκος, ενώ το υψόμετρο του κέντρου της είναι 1.930 μέτρα πάνω από την επιφάνεια της θάλασσας.

Σύμφωνα με την εθνική απογραφή του 2007, ο πληθυσμός της Σασεμένε ήταν 100.454 κάτοικοι (έχοντας διπλασιασθεί σε λιγότερο από 15 χρόνια), εκ των οποίων οι 50.654 ήταν άνδρες και οι 49.800 γυναίκες. Το 43,44% των κατοίκων δήλωσε μέλος της Αιθιοπικής Ορθόδοξης Εκκλησίας, το 23,53% Προτεστάντες, το 1,3% Ρωμαιοκαθολικοί (σύνολο Χριστιανών 68,27%), ενώ όλοι σχεδόν οι υπόλοιποι (31,15% του πληθυσμού) δήλωσαν Μουσουλμάνοι. Σε εκτίμηση του 2016, ο πληθυσμός είχε αυξηθεί κι άλλο, σε περισσότερους από 154.000 κατοίκους, καθιστώντας τη Σασεμένε τη 14η μεγαλύτερη πόλη της Αιθιοπίας σε πληθυσμό.

Κοντά στην πόλη, στα νοτιοανατολικά της, βρίσκεται το θέρετρο Wondo Genet, ενώ στα νότια το Καταφύγιο Άγριας Ζωής «Σενκέλε» για τις κινδυνεύουσες αντιλόπες του είδους *[[Alcelaphus buselaphus swaynei]]*.

## Παραπομπές


Σασεμενε
Τσιαγί

Το **Τσιαγί** (κινεζ. 嘉義) είναι πόλη στην πεδινή περιοχή της νοτιοδυτικής Ταϊβάν. Κατά τη Δυναστεία Τσινγκ ονομαζόταν *Κα-τζή*, ενώ η ιστορική ονομασία της είναι **Τιροσέν**. Το 2016 είχε πληθυσμό 270.254 κατοίκους.

## Γεωγραφία
Το Τσιαγί είναι κτισμένο στο βόρειο μέρος της πεδιάδας Τσιανάν (γνωστής και ως Τσιαγί-Ταϊνάν), σε απόσταση περίπου 30 χιλιομέτρων από τη θάλασσα σε ευθεία γραμμή. Οι γεωγραφικές συντεταγμένες του κέντρου του είναι 23°28΄48΄΄ Βόρειο πλάτος και 120°26΄59΄΄ Ανατολικό μήκος, ενώ το υψόμετρο του κέντρου της είναι 32 μέτρα πάνω από την επιφάνεια της θάλασσας. Στα ανατολικά της πόλεως υψώνεται το Αλί-σαν (βουνό Αλί), αγαπημένος προορισμός αναψυχής των κατοίκων της, ενώ στα δυτικά της βρίσκεται το Αεροδρόμιο του Τσιαγί, σε απόσταση μόλις 5 χιλιομέτρων από το κέντρο της πόλεως. Στα βόρεια της πόλεως κυλά ο ποταμός Πούζι και στα νότια ο ποταμός Μπατζάνγκ ή Πατσάνγκ. Το Τσιαγί είναι μία από τις τρεις πόλεις «επαρχιακού επιπέδου» της Ταϊβάν, οι οποίες έχουν τη δική τους πλήρη αυτοδιοίκηση ισότιμη με τη διοίκηση επαρχίας (οι άλλες δύο είναι το Σιντσού και το μεγάλο λιμάνι Τζιλούν, πάνω από αυτές βρίσκονται μόνο οι 5 μεγαλύτερες σε πληθυσμό πόλεις της χώρας, που έχουν ειδικό καθεστώς). Η «επαρχία» αυτή της πόλεως Τσιαγί έχει έκταση μόλις 60,03 τετραγων. χιλιόμετρα, με μέγιστο μήκος στη διεύθυνση ανατολής-δύσης 15,8 χιλιόμετρα και μέγιστο πλάτος στη διεύθυνση βορρά-νότου 10,5 χιλιόμετρα. Η επαρχία περιβάλλεται από παντού από την ομώνυμη Κομητεία Τσιαγί (πρώτου επιπέδου διοικητική υποδιαίρεση της Ταϊβάν). Το έδαφος στο οποίο είναι κτισμένο η πόλη αποτελεί εύφορη πρώην γεωργική γη και υψώνεται με μικρή κλίση από τα ανατολικά προς τα δυτικά. Το Τσιαγί είναι μία από τις πλησιέστερες στον Τροπικό του Καρκίνου πόλεις της Ασίας, με τον συγκεκριμένο παράλληλο να διέρχεται λίγο νότια της πόλεως.

Το Τσιαγί υποδιαιρείται σε δύο διαμερίσματα: το Ανατολικό με 122.877 κατοίκους και το Δυτικό με 147.396 κατοίκους (απογραφή του 2016). Η διοικητική έδρα όλης της πόλεως-επαρχίας βρίσκεται στο Ανατολικό Διαμέρισμα.

### Κλίμα
Η πόλη έχει θερμό υγρό υποτροπικό κλίμα (*Cwa* στην κλιματική ταξινόμηση Κέππεν). Βορειοανατολικοί άνεμοι το φθινόπωρο και τον χειμώνα περιορίζουν τις βροχοπτώσεις, ενώ οι νοτιοδυτικοί άνεμοι το θέρος και το τελευταίο μέρος της ανοίξεως φέρνουν τις περισσότερες βροχές, με πάνω από το 60% της ετήσιας βροχοπτώσεως, που είναι 1.774 χιλιοστόμετρα, να πέφτει από τον Ιούνιο μέχρι τον Αύγουστο. Ωστόσο η σχετική υγρασία είναι υψηλή ολόκληρο το έτος (μέσος όρος 80,6%).

## «Αδελφές» πόλεις
Το Τσιαγί είναι «αδελφοποιημένο» με τις εξής 7 πόλεις: 

*  Ηστ Όραντζ του Νιου Τζέρσεϊ, ΗΠΑ (1972)
*  Τζάκσον του Μισισίπι, ΗΠΑ (1972)
*  Τζούνο της Αλάσκας, ΗΠΑ (1977)
*  Μάρεϋ της Γιούτα, ΗΠΑ (1977)
*  Μάρτινσμπεργκ της Δυτικής Βιρτζίνια, ΗΠΑ (1988)
*  Σύρακιουζ της Νέας Υόρκης, ΗΠΑ (1995)
*  Σιντσού της Ταϊβάν (2002)

Επίσης, με ολόκληρη την επαρχία Μπουλακάν των Φιλιππίνων.

## Παραπομπές


## Εξωτερικοί σύνδεσμοι

* Επίσημος ιστότοπος 
* Το Τσιαγί στα Βικιταξίδια

Τσιαγι
Τονγκατάπου

Το **Τονγκατάπου** (*Tongatapu*) είναι το κυριότερο νησί του νησιωτικού κράτους Τόνγκα. Σε αυτό βρίσκεται η πρωτεύουσα του κράτους, η Νουκουαλόφα. Βρίσκεται στο νότιο σύμπλεγμα νησιών της Τόνγκα, στο οποίο έδωσε το όνομά του. Το 70,5% του πληθυσμού του βασιλείου, 74.611 κάτοικοι το 2016, ζουν στο Τονγκατάπου.

Το Τονγκατάπου γνώρισε ταχύτερη οικονομική ανάπτυξη από τα άλλα νησιά της Τόνγκα και έτσι προσέλκυσε πολλούς εσωτερικούς μετανάστες από αυτά.

## Γεωγραφία
Η νήσος έχει έκταση 257,03 τετραγωνικά χιλιόμετρα (ή 260,48 μαζί με τις παρακείμενες νησίδες), όντας το μεγαλύτερο νησί της Τόνγκα, και είναι γενικώς επίπεδη, καθώς είναι κοραλλιογενής. Η επιφάνειά της ωστόσο είναι καλυμμένη με παχύ εύφορο έδαφος από την ηφαιστειακή τέφρα γειτονικών ηφαιστείων. Το μέγιστο υψόμετρό της είναι 28 μέτρα πάνω από την επιφάνεια της θάλασσας, στην κορυφή του λοφίσκου Μάτα κι Έουα, στην απότομη νότια ακτή του νησιού.

Στα βόρεια του Τονγκατάπου υπάρχουν πολλές μεμονωμένες νησίδες και κοραλλιογενείς ύφαλοι, που εκτείνονται μέχρι 7 χιλιόμετρα από τις ακτές του. Οι σχεδόν τελείως αποκλεισμένες από τον ωκεανό λιμνοθάλασσες Φανγκαούτα και Φανγκακακάου αποτελούν σημαντικούς βιότοπους αναπαραγωγής πουλιών και ψαριών, καθώς συνορεύουν με μαγκρόβιες ακτές, και αυτό παρά την εγγύτητα της πρωτεύουσας Νουκουαλόφα. Αμφότερες οι λιμνοθάλασσες ανακηρύχθηκαν «Φυσικό Καταφύγιο» από το κράτος το 1974.

### Κλίμα
Το Τονγκατάπου έχει ένα μάλλον δροσερότερο κλίμα από το μέσο κλίμα της Τόνγκα, καθώς βρίσκεται στο νοτιότερο σύμπλεγμα νησιών της χώρας. Εξαιτίας αυτού, η καλλιέργεια τροπικών οπωροφόρων είναι λιγότερο αποδοτική στο νησί από όσο είναι στα θερμότερα νησιά του βορρά.

## Εξωτερικοί σύνδεσμοι
* 
* Το Τονγκατάπου στα Βικιταξίδια
* Εικόνες από το Τονγκατάπου

Τονγκαταπου
Συνθήκη του Φρέντερικσμποργκ

Η **Συνθήκη του Φρέντερικσμποργκ** () ήταν μία συνθήκη που υπογράφηκε στο Κάστρο του Φρέντερικσμποργκ της Ζηλανδίας, στις 3 Ιουλίου του 1720 (14 Ιουλίου 1720 σύμφωνα με το Γρηγοριανό Ημερολόγιο). Η συνθήκη αυτή τερμάτισε τον Μεγάλο Βόρειο Πόλεμο μεταξύ Δανίας-Νορβηγίας και Σουηδίας.

## History
Η δανο-σουηδική πλευρά της σύγκρουσης ξεκίνησε το 1700, αλλά η ειρήνη αποκαταστάθηκε την ίδια χρονιά. Η Δανία εισήλθε ξανά στον πόλεμο το 1709, επιδιώκοντας να ανακτήσει τις χαμένες επαρχίες Σκάνια, Μπλεκίνιε και Χάλαντ. Ωστόσο, ο Σουηδός στρατηγός Μάγκνους Στένμποκ κατάφερε να υπερασπιστεί τις επαρχίες αυτές, χωρίς την παρουσία του Βασιλιά Καρόλου ΙΒ΄ της Σουηδίας. Σε άλλα μέτωπα, η Σουηδία δεν ήταν το ίδιο αποτελεσματική. Ειδικότερα στο μέτωπο με τη Ρωσία, το 1721, ο σουηδικός στρατός στο Στράλζουντ της Σουηδικής Πομερανίας υπέστη σφοδρή ήττα.

Η Σουηδία κατέβαλε 600.000 Ρίξνταλερ ως αποζημίωση (ως εγγύηση για αυτά τα χρήματα, η Δανία κατέλαβε προσωρινά το Βίσμαρ στη Σουηδική Πομερανία), τερμάτισε τη συμμαχία της με το Χόλσταϊν και έχασε το δικαίωμα της αφορολόγητης διέλευσης του Όρεσουντ. Η Δανία απέκτησε επίσης τον πλήρη έλεγχο του Σλέσβιχ, ενώ οι περιοχές της Σουηδικής Πομερανίας που κατείχαν οι Δανοί επέστρεψαν στη Σουηδία. Η Συνθήκη της Κοπεγχάγης του 1660, η Διακοπή του Μάλμε του 1662, η Συνθήκη του Φονταινεμπλώ του 1679 και της Στοκχόλμης, επίσης του 1679, επικυρώθηκαν εκ νέου με την Συνθήκη του Φρέντερικσμποργκ.

## Παραπομπές

## Βιβλιογραφία

*

## Εξωτερικοί σύνδεσμοι
* scan and transcription of the treaty, in French, hosted by IEG Mainz

Κατηγορία:Μεγάλος Βόρειος Πόλεμος
Φρεντερικσμποργκ
Φρεντερικσμποργκ
Λίμνη Κρονότσκογιε

[thumb|left|285px|Αεροφωτογραφία της λίμνης (το μαύρο τρίγωνο στα αριστερά) τον Νοέμβριο του 1985. Τα ηφαίστεια [Κρονότσκι και Κρασενινίκοφ ρίχνουν τις επίσης τριγωνικές σκιές τους ανάμεσα στη λίμνη και τον Ειρηνικό Ωκεανό, ο οποίος είναι στο δεξιό μέρος της εικόνας. Ο βορράς είναι προς τα επάνω αριστερά.]]
Η **Λίμνη Κρονότσκογιε** (ρωσ. Кроноцкое озеро, ρωσική προφορά «Κρανότσκαγιε») είναι λίμνη που βρίσκεται στη χερσόνησο Καμτσάτκα, στο Κράι Καμτσάτκα της Ρωσίας. Είναι η μεγαλύτερη λίμνη της μεγάλης αυτής χερσονήσου και απέχει 30 χιλιόμετρα από την Κοιλάδα των Θερμοπιδάκων και 40 από την ανατολική ακτή της χερσονήσου. Πήρε το όνομά της από το γειτονικό ηφαίστειο Κρονότσκι, μέρος της Ανατολικής Οροσειράς, του οποίου το όνομα προέρχεται με τη σειρά του από την ιτελμενική λέξη *krának*, που σημαίνει «ψηλό πέτρινο βουνό». Η λίμνη σχηματίσθηκε πριν από περίπου 10 χιλιάδες χρόνια, όταν λάβα και πυροκλαστικές ροές από εκρήξεις του Κρονότσκι και του γειτονικού του ηφαιστείου Κρασενινίκοφ έφραξαν την κοίτη του παλαιού ποταμού Κρονότσκαγια.

Η λίμνη έχει έκταση 246 τετραγωνικά χιλιόμετρα και τριγωνικό σχήμα. Το μέσο βάθος της είναι 58 μέτρα, ενώ η λεκάνη απορροής της ανέρχεται σε 2.330 τετραγωνικά χιλιόμετρα. Οι μεγαλύτεροι ποταμοί που εκβάλλουν στη λίμνη είναι οι Λιστβενίτσκαγια, Ουνάνα και Ουζόν. Τα νερά της λίμνης εκρέουν από τον νέο ομώνυμο ποταμό Κρονότσκαγια, που αρχίζει τον ρου του από το νοτιοανατολικό άκρο της και ρέει 39 χιλιόμετρα προς τα νοτιοανατολικά, εκβάλλοντας στον Ειρηνικό Ωκεανό.

Η επιφάνεια της Λίμνης Κρονότσκογιε παγώνει από τα τέλη Δεκεμβρίου έως τα μέσα Μαΐου μέχρι βάθος 1 μέτρου. Είναι διμικτική λίμνη, δηλαδή τα νερά της έχουν την ίδια θερμοκρασία σε όλα τα βάθη δύο φορές το έτος (στη συγκεκριμένη περίπτωση τον Ιούλιο και στα τέλη Νοεμβρίου). Τα νερά της είναι δροσερά ακόμα και το καλοκαίρι, με μέγιστη θερμοκρασία τους 16 °C, τον Σεπτέμβριο. Το pH του νερού στην επιφάνεια κυμαίνεται αρκετά, από 8,7 μέχρι 8,0, ετησίως.

Οι χειμαρρώδεις ροές στην αρχή του ποταμού Κρονότσκαγια εμποδίζουν τα ψάρια να αφήσουν τη λίμνη ή να εισέλθουν σε αυτή. Επομένως τα ψάρια που ζουν στη Λίμνη Κρονότσκογιε παρουσιάζουν ιδιαίτερο επιστημονικό ενδιαφέρον ως πρότυπο διαδικασιών μικροεξελίξεως. Πρόκειται για έναν απομονωμένο πληθυσμό σολωμού-πέστροφας του είδους *Oncorhynchus nerka* και μια ομάδα του γένους *[[Salvelinus]]*, που διακρίνεται από τον μεγάλο πολυμορφισμό της: οι ερευνητές έχουν ταυτοποιήσει τρείς έως πέντε διαφορετικές μορφές της. Η λίμνη έχει 11 νησιά, όλα στην ανατολική πλευρά της, που έχουν συνολική έκταση περί τα 500 στρέμματα, ωστόσο φιλοξενούν μια αποικία από περίπου 600 ζεύγη γλάρων του είδους *[[Larus schistisagus]]*. Η λίμνη είναι επίσης πολύ γνωστή για τους κύκνους της.

Η περιοχή γύρω από τη λίμνη είναι ακατοίκητη και προστατεύεται ως «Φυσικό καταφύγιο Κρονότσκι», μέρος του φυσικού Μνημείου Παγκόσμιας Κληρονομιάς με την ονομασία «Ηφαίστεια της Καμτσάτκα». Οι πρώτοι Ρώσοι που έφθασαν ποτέ στη λίμνη ήταν τα μέλη της εξερευνητικής αποστολής του Φ.Π. Ρυαμπουσίνσκι το 1908 και τα νησάκια της λίμνης πήραν τα ονόματά τους.

## Παραπομπές


Κρονοτσκογιε
Λιμνη Κρονοτσκογιε
Αρχελών

Ο **ΑΡΧΕΛΩΝ** ιδρύθηκε το 1983 με την ονομασία Σύλλογος για την Προστασία της Θαλάσσιας Χελώνας και είναι μη-κερδοσκοπικό σωματείο με σκοπό την προστασία των θαλάσσιων χελωνών και των βιοτόπων τους. 

Οι κύριες δράσεις του αφορούν συστηματική παρακολούθηση και έρευνα, διάσωση και περίθαλψη τραυματισμένων και άρρωστων χελωνών καθώς και ευαισθητοποίηση του κοινού.

## Εξωτερικοί σύνδεσμοι
* 

Κατηγορία:Μη κερδοσκοπικοί οργανισμοί
Κατηγορία:Περιβαλλοντικές οργανώσεις στην Ελλάδα
Άγιοι Ανάργυροι Μήλου

Οι **Άγιοι Ανάργυροι** είναι οικισμός της Μήλου. Υπάγεται διοικητικά στην δημοτική κοινότητα Τριοβασάλου, του δήμου Μήλου, της περιφερειακής ενότητας (τέως επαρχίας) Μήλου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μήλου του νομού Κυκλάδων, στο γεωγραφικό διαμέρισμα Νήσων Αιγαίου.
## Γεωγραφία
Οι Άγιοι Ανάργυροι είναι ηπειρωτικός οικισμός στο ανατολικό κομμάτι του «πετάλου» της Μήλου και σε μέσο σταθμικό υψόμετρο 90. Απέχει 6 χλμ. περίπου Α. του Αδάμαντα.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Τριοβασάλου 
*Με το ΦΕΚ 203Α - 05/12/1985 αποσπάστηκε από την κοινότητα Τριοβασάλου και προσαρτήθηκε στον δήμο Μήλου

(Πηγή:)

## Αξιοθέατα
*Η μονή Αγίων Αναργύρων 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Χάρτες «ROAD»

Κατηγορία:Χωριά της Μήλου
Κατηγορία:Χωριά της περιφερειακής ενότητας Μήλου
Κίριλ Πέτκοφ

Ο **Κίριλ Πέτκοφ Πέτκοφ** (βουλγαρικά: Кирил Петков Петков, Φιλιππούπολη, 17 Απριλίου 1980) είναι Βούλγαρος πολιτικός, οικονομολόγος και επιχειρηματίας που υπηρέτησε ως πρωθυπουργός από τις 13 Δεκεμβρίου 2021 έως τις 2 Αυγούστου 2022. Είναι συμπρόεδρος του πολιτικού κόμματος «Συνεχίζουμε την Αλλαγή» που συνίδρυσε με τον Άσεν Βασίλεφ.
Ο συνασπισμός του Πέτκοφ κατέρρευσε τον Ιούνιο του 2022 αφού η κυβέρνησή του έχασε την ψήφο δυσπιστίας. Αποχώρησε από τα καθήκοντά του στις 2 Αυγούστου και τον διαδέχθηκε ο πρώην υπουργός Εργασίας Γκαλάμπ Ντόνεφ. Ο πρόεδρος Ράντεφ ζήτησε στη συνέχεια να διεξαχθούν πρόωρες εκλογές στις 2 Οκτωβρίου.

## Παραπομπές


Κατηγορία:Πρωθυπουργοί της Βουλγαρίας
Άλι ΜακΓκρόου

Η **Ελίζαμπεθ Άλις ΜακΓκρόου** (αγγλικά:*Elizabeth Alice MacGraw*, ) είναι Αμερικανίδα ηθοποιός και ακτιβίστρια. Κέρδισε την προσοχή με τον ρόλο της στην ταινία *Αντίο, Κολόμβε* (1969), για την οποία κέρδισε το Βραβείο Χρυσής Σφαίρας για τον Πιο Υποσχόμενο Πρωτοεμφανιζόμενο. Απέκτησε διεθνές προφίλ για τον ρόλο της στην ταινία *Love Story* (1970), για την οποία ήταν υποψήφια για Όσκαρ Α' Γυναικείου Ρόλου και κέρδισε το Βραβείο Χρυσής Σφαίρας Καλύτερης Γυναικείας Ερμηνείας σε Δράμα. Το 1972, η ΜακΓκρόου ψηφίστηκε ως η κορυφαία γυναίκα σταρ του box office στον κόσμο  και τιμήθηκε με μια τελετή χεριών και πατημάτων στο Grauman's Chinese Theatre αφού συμμετείχε σε μόλις τρεις ταινίες. Συνέχισε να πρωταγωνιστεί στη δημοφιλή ταινία δράσης *[[Οι δύο φυγάδες|The Getaway]]* (1972). Έπαιξε την πρωταγωνίστρια στην *ταινία Convoy* (1978) και ήταν πρωτοσέλιδο στο ρομαντικό αθλητικό δράμα *Players* (1979), στην κωμωδία *Just Tell Me What You Want* (1980) και εμφανίστηκε στην τηλεοπτική μίνι σειρά *The Winds of War* (1983) βασισμένη σε ιστορικά μυθιστορήματα. Το 1991 δημοσίευσε μια αυτοβιογραφία με τον τίτλο *Moving Pictures*.

## Φιλμογραφία
[μικρογραφία|Η Μακ Γκρόου στην ταινία του 1972 ''[Οι δύο φυγάδες'' του Σαμ Πέκινπα|αριστερά]]

## Παραπομπές


Κατηγορία:Αμερικανίδες μοντέλα
Κατηγορία:Γυναίκες αυτοβιογράφοι
Κατηγορία:Αμερικανοί αυτοβιογράφοι
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Ζορζ Γκεταρί

Ο **Ζορζ Γκεταρί** (Αλεξάνδρεια, 8 Φεβρουαρίου 1915 – Mougins, Alpes-Maritimes, 13 Σεπτεμβρίου 1997) ήταν Γάλλος καλλιτέχνης (χορευτής, τραγουδιστής, παρουσιαστής και ηθοποιός) Ελληνικής καταγωγής. Γεννημένος ως **Λάμπρος Βαρλόου**, το 7ο από δέκα παιδιά ελληνικής οικογένειας της Αιγύπτου, προοριζόταν από το περιβάλλον του για να ακολουθήσει εμπορικές δραστηριότητες, όπως ο πατέρας του. Σε ηλικία 16 ετών αναδείχθηκε πρωταθλητής στίβου στο Γυμνάσιο, στο δρόμο των 110 μ. με εμπόδια. Τρία χρόνια μετά έφυγε για οικονομικές σπουδές στο Παρίσι, μερίμνη του θείου του, μαέστρου Τάσου Γιαννόπουλου, ο οποίος ανήκε στην ορχήστρα του διάσημου βιολονίστα Τυμπώ. Ο τελευταίος, παρότρυνε το Γκεταρί να εγκαταλείψει τις εμπορικές του σπουδές και να ασχοληθεί με το τραγούδι, το 1936. Ο Ζορζ θήτευσε πλάι στον διακεκριμένο μουσουργό Νινόν Βαλίν και το 1937 πρωτοεμφανίσθηκε στο κέντρο «Ευρωπαϊκόν» της Γαλλικής πρωτεύουσας, ως μέλος μουσικού σχήματος με επικεφαλής το Τζο Μπουλλόν. Την επόμενη χρονιά κίνησε το ενδιαφέρον της Mistinguett, η οποία τον ενέταξε στο καλλιτεχνικό της δυναμικό, ως τακτικό συνεργάτη. Το 1950 ο Γκεταρί αναδείχθηκε καλύτερος εκτελεστής οπερέτας στη Γαλλία και την ίδια χρονιά πρωταγωνίστησε στην κινηματογραφική ταινία Ένας Αμερικανός στο Παρίσι, στο πλευρό της Λέσλι Καρόν. Ο Γκεταρί επισκεπτόταν συχνά την Ελλάδα ως επίσημα προσκεκλημένος, μετέχοντας σε διάφορες καλλιτεχνικές και άλλες εκδηλώσεις.

## Παραπομπές


Κατηγορία:Γάλλοι καλλιτέχνες
Κατηγορία:Αιγυπτιώτες
Φαγύ

Το **Φαγύ** () είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.

## Πληθυσμός

## Δείτε επίσης
* Κατάλογος κοινοτήτων του Νομού Μοζέλ

## Παραπομπές


Κατηγορία:Κοινότητες της Μοζέλ
Δικηγορικός Σύλλογος Αθηνών

Ο **Δικηγορικός Σύλλογος Αθηνών** είναι Νομικό Πρόσωπο Δημοσίου Δικαίου και στις τάξεις του συγκαταλέγονται σήμερα γύρω στα 22.000 μέλη. Διοικείται από εκλεγόμενο ανά τριετία με καθολική μυστική ψηφοφορία 25μελές Διοικητικό Συμβούλιο.

Στα καθήκοντά του περιλαμβάνονται, σύμφωνα με το άρθρο 199 του Κώδικα περί Δικηγόρων, «α) η μέριμνα περί της εν γένει αξιοπρεπείας των Δικηγόρων και της απονομής παρά πάσης αρχής του προς αυτούς οφειλομένου σεβασμού, κατά την ενάσκησιν του λειτουργήματος αυτών, β) η υποβολή προτάσεων και γνωμών αφορωσών εις την βελτίωσιν της νομοθεσίας εις την ερμηνείαν και την εφαρμογήν αυτής, γ) η διατύπωσις παρατηρήσεων και κρίσεων ως προς την απονομήν της δικαιοσύνης και δ) η συζήτησις και η απόφασις περί παντός ζητήματος ενδιαφέροντος το Δικηγορικόν Σώμα ή τα μέλη του Συλλόγου ως τοιαύτα ή ως επαγγελματικήν τάξιν και επί παντός γενικωτέρου ζητήματος Εθνικού ή Κοινωνικού περιεχομένου.».

Σημερινός πρόεδρος του Δικηγορικού Συλλόγου Αθηνών, μετά τις εκλογές που έλαβαν χώρα στις 30/11-1/12/2025 (α' γύρος) και 6/12 (β' γύρος) είναι ο Ανδρέας Κουτσόλαμπρος, ο οποίος διαδέχθηκε τον Δημήτρη Βερβεσό.

## Παραπομπές

## Εξωτερικοί σύνδεσμοι
* Επίσημη Ιστοσελίδα

Κατηγορία:Έλληνες δικηγόροι
Κατηγορία:Συνδικαλιστικές οργανώσεις στην Ελλάδα